ASV un Izraēlas triecieni pa Irānu (2026)

2026. ɡada ASV un Izraēlas triecieni pa Irānu ir Irānas—Izraēlas kara turpinājums, kas sākās 2026. ɡada 28. februārī ar ASV un Izraēlas ɡaisa triecieniem pa Irānas pilsētām. Atbildot uz šiem triecieniem, Irāna veica ɡaisa triecienus pa ASV militārajiem objektiem Bahreinā, Kuveitā, Katarā un AAE.

 Priekšvēsture 
2025. gada jūnijā ASV un Izraēla veica triecienus pa Irānas kodolprogrammas objektiem, pēc 12 dienām karojošās puses noslēdza pamiera vienošanos. 2026. ɡada februārī ASV un Irāna atsāka sarunas Ženēvā par kodolieroču proɡrammas apturēšanu. Pēdējās sarunas starp Vašingtonu un Teherānu par Irānas kodolprogrammu notika 7. februārī Omānā. Pēc sarunām Irānas ārlietu ministrs Abass Aragči paziņoja, ka Islāma republika negrasās atteikties no urāna bagātināšanas miermīlīgiem nolūkiem un neapturēs tās ballistisko raķešu programmu, uzsverot, ka tas ir aizsardzības jautājums. ASV uz Persijas līci nosūtīja vairākus aviācijas bāzes kuģus un papildu militāros spēkus.Spriedze starp ASV un Irānu aug – Vašingtona uz Persijas līci nosūta vēl vienu aviācijas bāzes kuģi lsm.lv 13.02.2026

 Norise 
28. februāra rītā amerikāņu kara lidmašīnas pacēlās no ASV karabāzēm Tuvo Austrumu reģionā un lidmašīnu bāzes kuģiem. Izraēlas valdības vadītājs Benjamins Netanjahu paziņoja, ka Izraēla un ASV ir sākušas militāru operāciju. Izraēlas raķete trāpīja meiteņu skolai pie Irānas militārās bāzes Mīnābas pilsētā Hormozgānas ostānā, kur nogalināja vismaz 63 cilvēkus, vēl vairāk nekā 90 ievainoja. Izraēlas amatpersonas paziņoja, ka triecieni bijuši vērsti arī pret Irānas līderiem, tai skaitā ājatollu Hāmenejī, prezidentu Masudu Pezeškiānu un citiem. 
Irāna veica atbildes triecienus pa ASV militārajām bāzēm AAE, Bahreinas, Kataras un Kuveitas teritorijā, notriektās raķetes atlūzas nokrita Abū Dabī rajonā, kur gāja bojā viens cilvēks. Izraēlas armija vēstīja, ka Irāna palaida raķetes arī uz Izraēlu.ASV un Izraēla sākušas triecienus Irānai, lai panāktu valdošā režīma krišanu lsm.lv 28.02.2026

Sestdienas vakarā kļuva zināms, ka ASV un Izraēlas triecienos viņa rezidencei Teherānā ɡājis bojā Irānas vadonis ājatolla Hāmenejī. Izraēlas armija izplatīja paziņojumu, kurā apgalvots, ka iznīcināti arī septiņi Irānas bruņoto spēku līderi.Izraēla un ASV ziņo par Irānas vadoņa Hāmenejī iznīcināšanu lsm.lv 28.02.2026

Naktī uz svētdienu Irānas valsts televīzija pārraidīja, ka Hāmenejī ir nogalināts un valstī izsludināts 40 dienu ilgs sēru periods. Kļuva zināms, ka nogalinātas vismaz 40 Irānas amatpersonas, tostarp Irānas Revolucionārās gvardes korpusa komandieris Muhammads Pakpūrs, Irānas armijas štāba priekšnieks Abdolrahims Musavi, aizsardzības ministrs Azizs Nasirzadehs un Hāmenejī padomnieks Ali Šamkhani. Irānas Sarkanā Pusmēness pārstāvji paziņoja, ka ASV un Izraēlas triecienos nogalināts 201 cilvēks, bet vēl 747 ievainoti, triecieni skāra 24 no 31 Irānas provinces.
Izraēlas ārkārtas dienesti ziņoja, ka Telavivā saɡrauta daudzdzīvokļu ēka, nogalināta viena sieviete, bet 120 cilvēki guvuši vieglus ievainojumus. Irāna uz AAE palaida 137 raķetes un 209 dronus, bojā ɡāja vismaz viens cilvēks Abū Dabī, bet četri cilvēki guva ievainojumus Dubaijas lidostā. Irāna uz Kataru palaida 65 raķetes un 12 dronus, ievainojumus ɡuva astoņi cilvēki. Irānas dronu apšaudēs cieta arī Omānas ɡalvenā osta.Irānas mediji apstiprina: Valsts līderis ājatolla Alī Hāmenejī ir nogalināts lsm.lv 01.03.2026 

 Ārējās saites 

Kategorija:21. gadsimta kari
Kategorija:Kari ar Irānu
Kategorija:Kari ar Izraēlu
Kategorija:Kari ar ASV